钦定古今图书集成/明伦汇编/皇极典/第224卷 > 《万寿光天颂》〈并序〉王用宾
## 钦定古今图书集成/明伦汇编/皇极典/第224卷 > 《万寿光天颂》〈并序〉王用宾

臣闻之《周颂》曰：“维天之命，于穆不已。” 《易》曰：“大哉乾元，万物资始，乃统天。” 夫天者，道之极也，命者天之令也，干者天之性情也。天道维默而一元流行，赋予万物，至健不息，此命之所以于穆不己也。夫惟圣人为天之宗子，秉干御极，体元居正，是故惟天为大，惟圣人则之，天命凝而天庥备矣。万寿永绥，光被四表，匪偶然也。恭惟我皇上道同于穆，妙契重元，至德允协于钦明，神功熙洽于宇宙。乃今嘉靖四十五年，岁在丙寅，花甲周轮，元阳会景。兹者八月十日，乃我皇上虹流电绕之辰；月建丁酉，适景度之旁临；日值戊辰，会景度之光。《续书》曰“天其申命用休” ，殆此谓欤？臣庆协昌期，辉瞻宸极，谨拜手稽首，撰《万寿光天颂》一篇，以表臣子欣跃之忱焉。颂曰：

“大哉天乎，乾刚不息。其静也专，其动也直。资始万物，
贯通四德。运行无端，变化靡测。至哉道乎，元之又元。
神机阐化，妙用开先。三辰朗燿，四序推迁。笃生圣人，
厥德惟全。于烁我皇，睿哲中启。昭事重元，夙皈元始，
体道法天，膺符握纪。恭己垂衣，丕昭化理。尧文炳焕，
舜孝光宣。礼备乐和，内修外攘。百灵鉴格，万姓昭明。
嘉祯毕至，品物咸章。统临五九，历肇亿千。丙寅岁建，
花甲运旋。干支配合，景命辉联。丁火丙启，卯木寅先。
于穆枢机，乾元绕会，电绕虹流。圣节聿届，寿星司躔。
瑶精扬斾。庆洽神人，嵩呼中外。允也天子，万寿无疆。
而昌而炽，丕显其光。其光伊何，上孚穹苍。仪璘并灿，
箕翼同芒。穆穆我皇，大明丽正。功烜”丰日。道凝鼎命，
八极瞻依。九穹协顺。寿域弘开，万邦嘉靖。臣厕南铨，